Document ID: 32006R0456

PADOMES REGULA (EK) Nr. 456/2006
(2006. gada 20. marts),
ar ko labo Regulu (EK) Nr. 1786/2003 par žāvētās rupjās lopbarības tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 36. pantu un 37. panta 2. punkta trešo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Regulas (EK) Nr. 1786/2003 (2) tekstā ir vairākas kļūdas.
(2)
Ņemot vērā grozījumus kombinētajā nomenklatūrā, minētās regulas 1. pantā KN kodi ex 1214 90 91 un ex 1214 90 99 būtu jāaizstāj ar KN kodu ex 1214 90 90.
(3)
Minētās regulas 5. panta 1. punktā maksimālais garantētais daudzums 4 855 900 tonnas būtu jāaizstāj ar maksimālo garantēto daudzumu 4 960 723 tonnas, kas ir minētā panta 2. punktā uzskaitīto valstīm garantēto daudzumu summa.
(4)
Minētās regulas 6. panta pirmā daļa būtu jāformulē citādi, lai pareizi aprakstītu atbalsta samazināšanas metodi gadījumā, ja maksimālais garantētais daudzums tiek pārsniegts. Tā paša panta otrā daļa būtu jāvienādo visās valodās tā, lai lietotu to pašu terminoloģiju, atspoguļojot principu, ka nav iespējams nekāds budžeta izdevumu palielinājums gadījumā, ja maksimālais garantētais daudzums tiek pārsniegts.
(5)
Tādēļ būtu attiecīgi jālabo Regula (EK) Nr. 1786/2003.
(6)
Ņemot vērā, ka šiem labojumiem nav negatīva iespaida uz saimnieciskās darbības subjektiem, šī regula būtu jāpiemēro no dienas, no kuras piemēro Regulu (EK) Nr. 1786/2003,
IR PIEŅĒMUSI ŠO REGULU.
1. pants
Ar šo Regulu (EK) Nr. 1786/2003 labo šādi.
1)
Regulas 1. panta tabulas pirmās slejas a) punktā KN kodus “ex 1214 90 91 un ex 1214 90 99” aizstāj ar KN kodu “ex 1214 90 90”.
2)
Regulas 5. panta 1. punktā maksimālo garantēto daudzumu “4 855 900” tonnas aizstāj ar maksimālo garantēto daudzumu “4 960 723” tonnas.
3)
Regulas 6. pantu aizstāj ar šādu pantu:
“6. pants
Ja tirdzniecības gadā žāvētas rupjās lopbarības apjoms, par ko tiek prasīts 4. panta 2. punktā paredzētais atbalsts, pārsniedz 5. panta 1. punktā norādīto maksimālo garantēto daudzumu, katrai dalībvalstij, kur ražošana pārsniedz valstij garantēto daudzumu, samazina atbalstu, samazinot izdevumus atkarībā no pārsniegumu summas procentuālās daļas, kas atspoguļo attiecīgās dalībvalsts pārsniegumu.
Samazinājumu nosaka saskaņā ar 18. panta 2. punktā minēto procedūru tādā līmenī, kas nodrošina, ka budžeta izdevumi, kuri izteikti euro, nepārsniedz izdevumus, kas būtu radušies, ja maksimālais garantētais daudzums nebūtu pārsniegts.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. martā

Labels: 6